A E yamada di Pablo.
· Ademas di e diesdos ku Hesus a skohe, Beibel ta menshoná otro apòstelnan manera Matías ( Echonan 1:26 ), Barnabas ( Echonan 14:4 ), Santiago i Pablo ( 1 Korintionan 15:7-9).
· Kon Pablo a bira un apòstel? Pa eskoho di Hesus (Gal. 1:1)
· Ki dia el a wòrdu skohé? For di barika di su mama (Gal. 1:15)
· Ki dia el a worde yama? Riba kaminda pa Damasko ( Acts 22:6-7)
· Pa ken e tabata un apòstel? Na e paganonan (Gal. 2:9)
· For di e momentu di su yamada, Pablo su bida tabata sentra riba Hesus. El a pensa riba Hesus, el a papia tokante Hesus, el a kompartí Hesus ku tur hende.
B E biahe pa Korinto.
· iba su di dos biahe mishonero, Pablo a wòrdu obligá pa Spiritu Santu pa bai Europa ( Echonan 16:6-10 ). Einan el a wòrdu ekspulsá for di Filipos ( Echonan 16:12, 38-39 ), for di Tesalónika ( Echonan 17:1, 5, 9-10 ), i for di Berea ( Echonan 17:13-14).
· Na Atenas, despues di a prediká na e hudiunan den snoa i na e paganonan riba merkado, el a wòrdu yamá pa prediká na Areópago ( Echonan 17:16-21 ). Despues di un diskurso elokuente, ta un par so a aseptá Hesus ( Echonan 17:34).
· liendo for di Atenas, Pablo a bai Korinto i a djòin Akila i Prisila, ku kendenan e tabata traha trahamentu di tènt ( Echonan 18:1-3).
· Manera tabata su kustumber, el a kuminsá prediká na e hudiunan den e snoa i despues na e paganonan ( Echonan 18:4-8 ). Durante su estadia na Korinto, i despues di e “desepshon” di Atenas, Pablo a disidí di no usa sabiduria humano, pero di prediká solamente “Hesukristu, ya krusifiká ” (1 Korintionan 2:2).
C E stat di Korinto.
· Korinto a wòrdu destruí pa Roma na 146 promé ku Kristu. Despues, Julio Cesar a manda un kolonia di veterano i hòmbernan liber na aña 46 promé ku nos era. Finalmente, e stat a rekuperá kompletamente na 44 promé ku nos era. Pa tempu ku Pablo a bishitá, e tabata un sentro komersial importante kaba.
· E importansia di Korinto tabata den su lokalidat, riba e Istmo di Korinto, suministrá pa dos haf komersial importante: Lechaeum , riba e Golfo di Korinto; i Senkrea , riba e Golfo Saróniko.
· Su empresanan di negoshi a permití Paul traha komo trahadó di tènt. Pero e rikesa di Korinto (ku tabata rivalisá ku esun di Atenas) tabatin vários desbentaha.
· Idolatria i inmoralidat seksual a yena e stat i a penetrá su kultura. Gran parti di e mensahe di Pablo na e Korintionan ta purba di eradiká e problemanan aki ku tabata drentando den e iglesia.
D E Korintionan.
· E hudiunan di Korinto a rechasá e mensahe, forsando Pablo pa bandoná e snoa i kuminsá reuní ku e paganonan den un kas banda di e snoa ( Echonan 18:4-7).
· “E depravashon ku ela presensiá bou di e paganonan, i e despresio i insulto di e hudiunan, a kousa su gran angustia di spiritu. E tabata duda den e sabiduria di purba konstruí un misa ku e material ku el a haña einan” (EGW HAp. p. 203).
· Na e momentu ei, Hesus a aparesé den un vishon anochi pa enkurashá Pablo pa sigui ku su trabou meimei di e Korintionan, sigurando e ku tabatin hopi hende ku lo a risibí e mensahe ( Echonan 18:9-10).
· Fortalesé pa e vishon aki, Pablo a keda na Korinto pa un aña i mei ( Echonan 18:11 ). Finalmente, e hudiunan a trese Pablo dilanti di korte ( Echonan 18:12-13 ). Pa ora el a bandoná Korinto, un iglesia grandi a wòrdu establesé ( Echonan 18:18).
E E kartanan na e Korintionan.
· 1 Korintionan 1-6
· Informá pa Chloe di vários problema ku ta eksistí den iglesia, Pablo ta atvertí nan tokante: frakshonnan; inmoralidat seksual; pleitu; i prostitushon.
· Korintionan 7-16
· Chloe su famia tambe a trese un karta p’e ku vários pregunta di iglesia riba tópikonan na kua Pablo a kontestá tokante: matrimonio; divorsio; selibato; kuminda sakrifiká na ídolonan; kondukta den adorashon; e uso di donnan spiritual; i e resurekshon.
· 2 Korintionan.
· Esaki ta e di dos epístola ku a wòrdu konserbá, ounke Pablo a skirbi vários mas (kisas promé ku e dosnan ku a sobrebibí i/òf den e intervalo entre nan). E ta elogiá e korintionan pa e manera ku nan a resolvé algun problema, pero ta urgi nan pa mira mundu a traves di e lens di e evangelio, evitando e influensia di e kultura rondó di nan.
